اتیوپی‌ده کئچمیش باش ناظیری هایله ماریام دسالگ‌ین ایستعفاسی سونراسی ایجرایه قویولان اولاغان اوستو حال، سون مدت‌دن ایکی آی اوّل قالدیریلدی.
اتیوپی خالق‌لارین نماینده‌لری مجلیسی، ناظیرلر کابینه‌سی‌نین اؤلکه ایچینده الده اولونان ثابت و امنیت شرایط سببیله آلدیغی اولاغان اوستو حالین قالدیریلماسینا یؤنه‌لیک قرار پروژه‌سینی تصدیق ائدیب.
فوریه آییندا دسالگ‌ین ایستعفا ائتمه‌سی سونراسی شوو و شیدت حادثه‌لری‌نین داوام ائتمه‌سی سببیله اؤلکه ایچینده 6 آیلیق اولاغان اوستو حال اعلان ائدیلمیشدی.
دسالگ‌ین سونرا اورومو خالق‌لاری‌نین دموکراتیک تشکیلاتی (OPDO) صدری آبی احمدین باش ناظیر اولماسی اؤلکه ایچینده میتینگ‌لر سون قویاندا اولاغان اوستو حال‌ین داوام ائتمه‌سینه لازیم اولمادیغی ناظیرلر کابینه‌سینده قرارا باغلاندی.
احمد، اوّلکی دؤورده میللی اوزلاشمانین تامین ائدیلمه‌سی اوچون باشلانیلان آمنیستیا پروقرامینی داوام ائتدیره‌رک چوخسایلی اهمیت‌لی موخالیف آدین ده اولدوغو مین‌لرله محکوم و شوپهه‌لی‌نین سربست بوراخیلماسینی تامین ائتدی.
دیگر طرف‌دن، ژانویه آییندا سربست قالان اورومو فدرال کونگره‌سی صدری مرئرا گودینا، یئنی حکومتین بعضی آددیم‌لاری دوزگون گؤرسه ده حاکمیتین اساس مسئله‌لرله ماراقلانماق‌دان چکیندیگینی ساووندو.
اؤلکه‌ده 2020-جی ایلده کئچیریلمه‌سی پلان‌لاش‌دیریلان پارلامنت سئچیم‌لره حاضیر اولدوق‌لارینی ایفاده ائدن گودینا،
"بیزیم اساس دقت مرکزیمیز اینسان‌لاری و گنج‌لری دییشیک‌لیک اوچون سفربر ائتمک اولا‌جاق. اگر عدالت‌لی سئچیم اولسا، حکومت ده هر کس ده بیلیر کی، بیز قازانابیلیریک." دئدی.
